# Euskal Herriko futbol selekzioa

Euskal Herriko futbol selekzioa :
| Herrialdea | EH |
| Sorrera | 1930 |
| Entrenatzailea | Jagoba Arrasate |
| Izaera | Ez ofiziala / Aldarrikapen fasean |
| Lehen nazioarteko partida | Selección Norte 6 - 1 Katalunia Bilbo, 1915eko urtarrilaren 3a Euskal Herria 1 - 0 Katalunia Bartzelona, 1930eko ekainaren 8a |
| Emaitzarik onena | Euskal Herria 11 - 1 Danimarka Kopenhage, 1937ko abuztuaren 29a Munduko txapelketa 2026 |
| Emaitzarik okerrena | Euskal Herria 1 - 5 Hungaria Gasteiz, 1980eko abuztuaren 3a |
| Golegile onena | Aritz Aduriz (12) |
| Partida gehien | Xabi Prieto (14) |
| Etxeko koloreak 　 Kanpoko koloreak ||
| EFF, Esait ||
Euskal Herriko futbol selekzioa 1930ean sortu zen, Euskal Herriaren naziotasuna aldarrikatu eta txapelketa ofizialetan Euskal Herria ordezkatzeko talde bat izateko asmoz. Honez gain, 1995ean selekzioaren ofizialtasuna aldarrikatzen zuen talde bat sortu zen, Euskal Selekzioaren Aldeko Iritzi Taldea (ESAIT), 2015ean desegin zena. Gaur egun (2021ean) Gu ere bai taldea da ofizialtasunaren aldarrikapena bizirik mantentzen duena
2014ko eta 2015eko abenduetan, Kataluniako futbol selekzioaren aurka desafio bikoitza jokatu du, elkarrekin 1915ean jokaturiko partidaren ehungarren urteurrena ospatzeko (orduan Selección Norte izena bazuen ere). Emakumezkoetan eta gizonezkoetan izan dira partidak eta desafio bietan Trofeu del Centenari kopa eskuratu du.

## Izendapena

Sorreran, 1930ean, Baskoniako selekzioa izena hartu zuen; eta, 1936tik aurrera, Euzkadiko selekzioa. 1970eko hamarkadatik aurrera, Euskadiko selekzioa izena gailendu zen. 2007an, selekzioak Euskadi deitzeari utzi zion eta Euskal Herria izena hartu zuen, izen ofiziala Euskal Herriko futbol selekzioa izanik. Hurrengo urtean berriro Euskadi izenera itzultzea erabaki zuen Euskadiko Futbol Federazioak, eta kirolariek izen horrekin jokatzeari uko egiteak lehen aldiz partida bertan behera geratzea ekarri zuen. Kalapitak jarraitu zuenez, 2008 eta 2009 urteetan ez zen partidarik jokatu. 2010ean, aitzitik, Federazioaren eta jokalarien arteko elkarrizketen ostean, eta ofizialtasunerako bidean adostasunik erdietsi ez bazuten ere, taldeak Euskal selekzioa izendapenarekin Venezuelaren aurka jokatu zuen, 3-1 irabaziz.

## Historia
### Aurrekariak (1915)

XX. mendeko hasieran, hegoaldeko euskal futbolariak Espainiako eskualde arteko partidak jokatu zituzten. Horrela, 1915ean euskaldunek eta kantabriarrek Selección Norte (euskaraz: Ipar Selekzioa) taldea osatu zuten. Lehenengo partida urtarrilaren 3an jokatu zuten Kataluniaren aurka San Mamesen eta 6-1 emaitzaz nagusitu iren. Urte berean Asturiasko Printzearen futbol kopa lortu zuten, Kataluniari 1-0 irabaziz eta Gaztelarekin 1-1 berdindu ondoren.
1916ko maiatzean, Selección Nortek Bartzelonan eta Bilbon 1-3 eta 5-0 berriro menderatu zuen Kataluniako selekzioa.
Kantabriarrak alde batera utzita, 1930ean eta 1931an, Baskonia izeneko taldea sortu zen. Talde hark partida bi jokatu eta irabazi zituen, Kataluniako futbol selekzioaren aurka: 0-1 Montjuïcen eta 3-2 San Mamesen.

### Selekzioa Gerra Zibilean (1937-1939)

1937an, Gerra Zibilaren garaian, Jose Antonio Agirre lehendakariak, Athleticeko futbolari ohia, Euzkadi izeneko selekzioa sortu zuen atzerrian gudarako fondoak biltzeko. Taldea Luis Regueiro, Pedro Regueiro, Isidro Langara, Serafin Ahedo, Jose Iraragorri, Jose Mugerza, M. Alegria, Angel Zubieta, Leonardo Zilaurren, Rafael Eguskiza, Gregorio Blasco, Ignacio Agirrezabala, Tomas Agirre (lehendakariaren anaia), Emilin Alonso, Pablo Barcos, Pedro Areso eta Jose Manuel Urkiola futbolariek; Pedro Vallana entrenatzaileak; Periko Biritxinaga masajistak eta Ricardo Irezabal Eusko Jaurlaritzaren delegatuak osatu zuten. Lehendabiziko partida Parisko Parc des Princes estadioan jokatu zuen, Parisko Racing Frantziako txapelduna 0-3 irabaziz. Ondoren, gauza bera egin zuen Olympique Marseillakoaren aurka, 2-5.
Lehendabiziko porrota 3-2 Txekiaren aurka jaso zuen.
1937 eta 1938 artean Moskuko Lokomotiv (1-5), Olympique Marseillakoa (2-5), Txekoslovakia (2-1), Silesiako selekzioa (3-4), Moskuko Dinamo bi bider (1-2 eta 4-7), Leningradoko Dinamo (2-2), Kieveko Dinamo (1-3), Tbilisko Dinamo (0-2), Georgia (1-3), Moskuko Spartak (6-2) Minskeko Dinamo (1-6), Norvegia (1-3), Norvegiako langileen selekzioa (2-3) eta Danimarka (1-11) taldeen aurka jokatu zituen.
Bilbo galdu eta gero, taldeak Ozeano Atlantikoa zeharkatu zuen Mexikon (17 partidatik 13 irabaziz) eta Kuban (ia partida guztiak irabaziz, berdinketa bat izan ezik) jokatzeko.
Gero Club Deportivo Euzkadi izenaz 1938-39 Barruti Federalaren amateur txapelketa jokatu zuen, orduko Mexikoko bi txapelketa nagusienetako bat Real Club España eta Asturias F.C. bezalako kluben aurka. Euskadiko Futbol Federakundearen webguneak txapelduna zela esaten du, 13 partida irabaziz, berdinketa bat eta hiru galduz, baina Mexikoko Futbol Federakundearen webguneak Asturias txapelduna zela esaten du. Gerra Zibila bukatu eta gero, taldea desesgin zen, jokalari banak 10.000 peseta irabaziz. Zenbait futbolari Amerikan geratu ziren eta besteak Euskal Herrira itzuli ziren.

### Berpizkundea (1979-egun)

1979ko abuztuaren 16a arte, artean frankismoa indarrean zela eta, Euskal Herriko selekzioak ez zuen beste partidarik jokatu. Egun hartan, San Mamesen Euzkadik berriro jokatu zuen, Irlandari (4-1) irabaziz. Espainiako Gobernuak Gernikako Arbola erabiltzea debekatu zuen. Gero, Atotxan Bulgariari 4-0 irabazi zion eta 1980n Mendizorrotzan Hungariaren aurka 1-5 galdu zuen.
Gero, ia urtero jokatu du lagunarteko partida, gehienetan Gabonetan, ia ohitura sortuz: Tottenham Hotspur (4-0), Errumania (2-2), Bolivia (3-1), Errusia (1-0), Paraguai (1-1), Estonia (3-0), Jugoslavia (3-0), Uruguai bitan (5-1 eta 2-1), Nigeria (5-1), Maroko (3-2), Ghana (3-2), Mazedonia (1-1), Bulgaria (2-0), Kamerun (0-1), Gales (0-1),, Serbia (4-0) edo Katalunia (1-1) taldeen aurka besteak beste. 2016an Tunisiaren aurka jokatu du baina ikuslego eskasiak egoera birplanteatzera eraman du Eusko Jaurlaritza.
Etxean askotan jokatu badu ere, kanpoan jokatzeko parada ere izan du Euskal Herriko selekzioak. 1938ko ekainaren 20an Habanan Kubaren aurka jokatu eta gero, berriro 2006ko urriaren 8an Camp Nou futbol zelaian bina berdindu zuen Kataluniaren aurka. 2007an, Euskal Herriko selekzioak Amerikara ere bidaiatu zuen hantxe jokatzera, izan ere, San Cristobalen Venezuela irabazi zuen. Azken partida Korsikan jokatu du.

## Eztabaida
### Izena

Historian zehar, Euskal Herriko selekzioak izen asko erabili ditu jokatzeko. Lehendabiziko Selección Norte benetan ere Euskal Herrikoa zenetz alde batera utzita, Baskonia, Euzkadi, Euskadi eta Euskal Herria izenak erabili ditu bere partidetan.
Azken aldaketak eztabaida sortu zuen: 2007ko abenduaren 29an zenbait futbolariek eta ESAITek bultzatuta Euskadi deitzeari utzi zion eta Euskal Herria izena hartu zuen. Hau ez zen EAJren gustukoa, Juan Jose Ibarretxe lehendakaria tartean.
2008ko azaroaren 6an berriro Euskadi izena erabiliko zela adierazi zuen Euskadiko Futbol Federakuntzak. Hori zela eta, astebete geroago jokalari askok izen aldaketaren aurkako agiria idatzi zuten selekzioan ez zutela parte hartuko esanez. Abenduan 830 kirolarik babesa eman zioten futbolarien erabakiari. Tirabira handien ostean 2008ko abenduaren 17an Federazioaren eta kirolarien arteko bileraren ostean akordiorik lortu ez eta partidua ez zela jokatuko erabaki zuten. Honek EAJren sumina sortu zuen, bai jokalariak zein Ezker Abertzalea kritikatuz.
2009an kontsentsu batera iritsi zen eta urte horretatik aurrera Euskal Selekzioa izenarekin jokatu dira nazioarteko partida guztiak.

### Ofizialtasuna

Euskadiko Futbol Federakundeak antolatzen ditu Euskal Herriko selekzioaren partidak. FIFAren estatutuek selekzio bat nazioartean ofizialki parte hartzeko estatu independente bat ordezkatu behar edo bere estatuko federakuntzaren (kasu honetan Espainiako Futbol Federakundearena) baimena izan behar duela diote. Euskal Herriko selekzioak ez ditu baldintza hauek betetzen eta ez da FIFAk onartua; hori dela eta, lagunarteko partidak baino ez ditzake joka.
2020ko abenduan Euskadiko Futbol Federazioak FIFAko eta UEFAko kide izatea eskatu zuen, euskal zaleen aspaldiko aldarrikapena jasoz eta ofizialtasunaren eskaerari lehenengo aldiz bide legala emanez. Espainiako Futbol Federakundeak, hala ere, bere kontrato iritzia eman zuen, eta ondorioz FIFAk eta UEFAk sei hilabete geroago Euskal Selekzioaren ofizialtasunari ateak itxi zizkioten
Beheko kategoriatan Euskal Autonomia Erkidegoa ordezkatzen du eta ofizialki Espainiako Futbol Federakundeak antolatutako txapelketan parte hartzen du. Euskadiko Futbol Federakundea, Eusko Jaurlaritzak eta Euskal Herriko gizarteak ofizialtasuna aldarrikatzen dute.

## Uniformea

* 1915 ||
* Klasikoa ||

### Historikoa

* 1979-1980 ||
* 1988 ||
* 1993-1994 ||
* 1995-1996 ||
* 1997-2000 ||
* 2001-2002 ||
* 2003-2006 ||
* 2007 ||
* 2010-2011 ||
* 2012-2013 ||
* 2014-2016 ||
* 2018-2019 ||

## Azken partidako jokalariak

| Postua | Jokalariak | Taldea |
| ATE | Julen Agirrezabala | Athletic club |
| ATE | Aitor Fernandez | CA Osasuna |
| ATZ | Andoni Gorosabel | Deportivo alaves |
| ATZ | Martín Aguirregabiria | FC Famalicão |
| ATZ | Aritz Elustondo | Reala |
| ATZ | Jon Pacheco | Reala |
| ATZ | Imanol García de Albéniz | Athletic club |
| ATZ | Unai García | CA Osasuna |
| ERD | Dani García | Athletic club |
| ERD | Jon Moncaiola | CA Osasuna |
| ERD | Ander Guevara | Deportivo alaves |
| ERD | Mikel Vesga | Athletic club |
| ERD | Jon Ander Olasagasti | Reala |
| ERD | Oier Zarraga | Udinese calcio |
| AUR | Álex Sola | Deportivo alaves |
| AUR | Roberto Torres | Gol Gohar sirjan FC |
| AUR | Iván Martín | Girona FC |
| AUR | Álvaro Djaló | SC Braga |
| AUR | Adu Ares | Athletic club |
| AUR | Asier Villalibre | Athletic club |

## Jokalari aipagarriak
### Partehartze gehien

Hona hemen Euskal Herriko futbol selekzioan hiru bider edo gehiagotan aritutako jokalarien zerrenda, 2024ko martxoaren 24]an:
| Partidak | Jokalariak |
| 14 | Xabi Prieto |
| 13 | Aritz Aduriz |
| 12 | Igor Gabilondo, Gorka Iraizoz |
| 11 | Julen Guerrero, Joseba Etxeberria, Asier Riesgo |
| 9 | Bittor Alkiza, Aitor Lopez Rekarte, Mikel Aranburu, Andoni Iraola |
| 8 | Agustin Aranzabal, Ismael Urzaiz, Mikel Labaka, Iñigo Martinez |
| 7 | Jose Antonio Pikabea, Javier De Pedro, Mikel Gonzalez, Markel Susaeta, Gaizka Toquero, Mikel San José, Mikel Balenziaga |
| 6 | Aitor Karanka, Gaizka Mendieta, Carlos Gurpegi, Ion Ansotegi, Ander Iturraspe, Yuri Berchiche |
| 5 | Rafa Alkorta, Josu Urrutia, Jose Angel Ziganda, Xabier Eskurza, Bolo, Iñigo Idiakez, Antonio Karmona, Xabi Alonso, Gaizka Garitano, Fran Yeste, Mikel Alonso, Fernando Llorente, Javier Garrido, David Zurutuza, Imanol Agirretxe, Markel Bergara, Oier Sanjurjo, Ander Capa, Roberto Torres, Dani García |
| 4 | Patxi Ferreira, Jon Andoni Goikoetxea, Andoni Imaz, Andoni Zubizarreta, Iñigo Larrainzar, Alberto, Imanol Etxeberria, Oscar De Paula, Cesar Krutxaga, Asier Del Horno, Fernando Amorebieta, Jon Aurtenetxe, Beñat Etxebarria, Mikel Rico, Ibai Gómez, Asier Illarramendi, Javier Eraso, Iker Muniain, Manu Garcia |
| 3 | Luis Arkonada, Aitor Begiristain, Andoni Goikoetxea, Luis Mari Lopez Rekarte, Julio Salinas, Ángel María Villar, Dani, Ander Garitano, Julen Lopetegi, Genar Andrinua, Mikel Lasa, Andoni Cedrun, Imanol Alguacil, Javier Olaizola, Patxi Puñal, Tiko, Luis Prieto, Joseba Llorente, Gari Uranga, Pablo Orbaiz, Pantxi Sirieix, Josu Sarriegi, Iñaki Lafuente, Iñaki Muñoz, Carlos Martinez, Eneko Bóveda, Xabier Etxeita, Asier Villalibre, Aritz Elustondo |

### Golegileak

Datuak 1979ko abuztuaren 16tik 2024ko martxoaren 24 arteko partidetatik aterata daude:
| Gol kopurua | Jokalariak |
| 12 | Aritz Aduriz |
| 6 | Julen Guerrero |
| 5 | Oscar De Paula |
| 4 | Dani, Bolo, Jose Angel Ziganda |
| 3 | Imanol Agirretxe, Javier De Pedro, Julio Salinas, Ismael Urzaiz, Francisco Javier Yeste |
| 2 | Joseba Etxeberria, Iñigo Idiakez, Jesus Mari Satrustegi, Gaizka Toquero, Pello Uralde, Josu Urrutia, Ibai Gomez, Iker Muniain |
| 1 | Periko Alonso, Jose Maria Amorrortu, Genar Andrinua, Jose Mari Bakero, Jon Andoni Goikoetxea, Carlos Gurpegi, Santi Idigoras, Mikel Labaka, Fernando Llorente, Gaizka Mendieta, Josu Sarriegi, Markel Susaeta, Roberto Torres, Gari Uranga, Jesus Mari Zamora, Igor Gabilondo, Asier Illarramendi, Markel Bergara, Mikel Oiartzabal, Jon Bautista, Anaitz Arbilla, Aritz Elustondo, Unai Nuñez, Álvaro Djaló |

## Azken hamaikakoa

Hona hemen 2024ko martxoaren 23an Uruguairen aurka berdindutako partidaren datuak:
| 2024-III-23 20:00 | Euskal Herria | 1 – 1 | Uruguai | San Mames Barria, Bilbo Ikusleak: 35.461 Epailea: Ricardo De Burgos Bengoetxea |
| 2024-III-23 20:00 | 45' Álvaro Djaló | | 46' Matías Vecino | San Mames Barria, Bilbo Ikusleak: 35.461 Epailea: Ricardo De Burgos Bengoetxea |
* Euskal Selekzioa: Agirrezabala, Gorosabel, Elustondo, Pacheco, Albeniz, Vesga, Gebara, Alex Sola, Iván Martín, Adu Ares eta Álvaro Djaló.
* Uruguai: Israel; Varela, Méndez, Marichal, Olaza; Fonseca, Vecino, Zalazar; Cannobio, Rodríguez eta Torres.

## Emakumezkoen selekzioa

2006an Emakumezkoen selekzioak debuta egin zuen Irungo Stadium Gal zelaian. Argentinako selekzioa izan zuen aurkari eta 2-4 galdu zuen. Hurrengo partida Buenos Airesen jokatu zen eta emaitza bera izan zuen.
Ordutik aurrera ordea ez du jarraipen handirik izan. 2014an bi partida jokatu zituen, lehena Irlandaren aurka eta bigarrena Kataluniaren aurka, azken hau eurijasa handiarekin Barakaldoko Lasesarre estadioan. 2015ean bigarren aldiz jokatu zuen atzerrian, Estonian, eta Bartzelonan Catalunya-Euskadi Kopa irabazi zuen penalti jaurtiketetan. Lau urteko hutsunearen ondoren Basque Country International Women’s Cup txapelketa antolatu zuen. Euskal selekzioaz gain Argentina, Venezuela eta Nigeria ziren parte hartzekoak baina afrikarrek ezin izan zuten etorri. Ondorioz triangeluar bat jokatu zen apirilaren 11n eta euskaldunak izan ziren garaile.

### Laburpena

* Irabazi: 5 partida
* Berdindu: 3 partida
* Galdu: 3 partida

### Goleatzaileak

2021eko apirilaren 11n jokaturiko partidako datuak barne.
| Golak | Jokalariak |
| 3 | Nekane Diez, Naiara Beristain |
| 2 | Eunate Arraiza, Aintzane Encinas, Yulema Corres |
| 1 | Gurutze Del Ama, Mari Paz Azagra, Vanessa Rodríguez, Eva Ferreira, Iraia Iturregi, Arrate Orueta, Erika Vázquez, Nahikari Garcia |

## Bibliografia

Varela, Joseba Gotzon. (1998). Euskadiko Futbol Selekzioaren Historia. Bilbo: Beitia ISBN 84-88890-52-4..

## Erreferentziak

* ↑ Gu ere bai
* ↑ (Gaztelaniaz)El Nervion 1916-06-05 Vasconia-Cataluña
* ↑ (Gaztelaniaz) Auñamendi Entziklopedia
* ↑ (Gaztelaniaz) Euskadiko Futbol Federakundearen webgunea
* ↑ (Gaztelaniaz)Mexikoko Futbol Federakundearen webgunea
* ↑ (Gaztelaniaz) infoeuskadi.net
* ↑ (Gaztelaniaz)www.elmundo.es
* ↑ (Gaztelaniaz) www.deportistadigital.com
* ↑ (Gaztelaniaz)www.infoeuskadi.net
* ↑ (Gaztelaniaz) ESPNdeportes.com
* ↑ (Gaztelaniaz)eitb24.com
* ↑ (Gaztelaniaz)www.deia.com
* ↑ (Gaztelaniaz)www.diariosigloxxi.com
* ↑ (Gaztelaniaz)www.elcorreodigital.com
* ↑ 165 futbolarik ateratako agiria. .
* ↑ Berria egunkarian agertutakoa
* ↑ Berria. (2023-11-13). «800 euskal kirolari pasa ere selekzioarentzat ÑEuskal Herria’ izenaren alde agertu dira» Berria (Noiz kontsultatua: 2023-11-13).
* ↑ Gara. 2008-12-18
* ↑ EAJ: "Euskadik futbol selekzio propioa izatea nahi ez duten guztiek irabazi dute". UKberri.net
* ↑ (Gaztelaniaz) Estatutos de la FIFA
* ↑ Euskadiko Federazioak FIFAko eta UEFAko kide izatea eskatu du BERRIA, 2020-12-16an
* ↑ La FIFA también dice No a la Euskal Selekzioa DEIA, 2021-08-3an
* ↑ (Gaztelaniaz)noticiasdealava.com
* ↑ (Gaztelaniaz)www.20minutos.es
* ↑ esait.org
* ↑ (Gaztelaniaz)Brillante victoria del futbol Vasco sobre Cataluña en Montjuich, Heraldo de Madrid, 9/6/1930
* ↑ (Gaztelaniaz)Vasconia vence a Cataluña por 3-2, ABC 2/1/1931
* ↑ (Gaztelaniaz)Luz 1932-06-24 El Barcelona vence a la selección Vasca por 3-1
* ↑ (Gaztelaniaz)El Sol 1932-06-26 El Homenaje a Echeveste
* ↑ (Gaztelaniaz)La Gaceta del Norte 1936-01-12 Vascos y Montañeses
* ↑ (Gaztelaniaz)La Gaceta del Norte 1936-11-28 Selección Cántabra- Selección Vasca
* ↑ [Euskal Herriko Futbolaren Historia, Patxi Xabier Fernandez, 104. orr. ISBN 84-95261-33-2]
* ↑ , El Mundo Deportivo, 30/4/1937.
* ↑ (Gaztelaniaz)El Mundo Deportivo 1937-05-10 El Equipo de Euzkadi perdió de justeza en Praga por 3 a 2
* ↑ (Gaztelaniaz)El Mundo Deportivo 1937-05-13 La Selección de Vasconia empató en Toulouse con el Racing de Paris
* ↑ (Frantsesez)L'Humanité 1937-05-20 Par 3 a 2 Les Basques plus rapides battent le Racing pour la seconde fois
* ↑ (Frantsesez)Apres un match joué sous la pluie.... Rouge Midi 25/5/1937 Mais dimanche, c'est une lecon que les Basques ont donne.....
* ↑ (Frantsesez)L'Humanité 1937-05-31 Matches Amicaux
* ↑ (Polonieraz)Przeglad Sportowy 1937-06-10 Baskowie zwyciezaja Slask 4:3
* ↑ (Errusieraz)Youtube:1937 (24.06) Lokomotiv (Moscow USSR)-Basque(Spain)- 1-5 Friendly Match
* ↑ (Gaztelaniaz)El Mundo Deportivo 1937-07-02 Los Vascos siguen triunfando en Rusia
* ↑ (Errusieraz)Youtube 1937 (27.06) Dynamo(Moscow USSR)-Basque(Spain)- 1-2 Friendly Match
* 1 2 (Gaztelaniaz)El Mundo Deportivo 1937-07-26 Del Popocatepetl a Los Urales nuestros futbolistas triunfan
* ↑ (Ingelesez)Spartak Forever
* ↑ (Gaztelaniaz)En Kiew los Vascos han batido..... El Mundo Deportivo 21/7/1937
* ↑ (Gaztelaniaz)El Mundo Deportivo 1937-07-28 La Selección Vasca triunfa en Georgia por dos a cero
* ↑ (Frantsesez)L'Humanité 1937-08-12 Les Footballeurs Basque battent l'equipe de Minsk par 6 butts a 1
* ↑ (Gaztelaniaz)El Siglo del Torreón 1937-11-08 Con un Empate a dos se abrió la serie de futbol con la seleccion Vasca
* ↑ (Gaztelaniaz)El Siglo del Torreón 1937-11-08 Mexico noviembre 7
* ↑ (Gaztelaniaz)El Mundo Deportivo 1937-12-02 Los Vascos empatan con "America" y ganan por 2-1 al Necaxa
* ↑ (Gaztelaniaz)El Siglo del Torreón 1937-11-22 Triumfo de los Vascos en Jalisco
* 1 2 (Gaztelaniaz)[El Informador 1963-09-06, 5B]
* ↑ (Gaztelaniaz)El Siglo del Torreón 1937-12-06 Pero a pesar de ella fueron vencidos por la mejor clase de los visitantes
* ↑ (Gaztelaniaz)[El Informador 1973-10-07 15B]
* ↑ (Gaztelaniaz)El Siglo del Torreón 1937-12-13 Perdio 4 por 0 con los Vascos
* ↑ (Gaztelaniaz)El Siglo del Torreón 1937-12-20 Mexico 19 de Diciembre
* ↑ (Gaztelaniaz)El Mundo Deportivo 1938-01-22 En magnifico partido triunfan los vascos
* ↑ (Gaztelaniaz)La Vanguardia 1938-01-26 El equipo Vasco en Mexico
* ↑ (Gaztelaniaz)El Siglo del Torreón 1938-01-03
* ↑ (Gaztelaniaz)La Vanguardia 1938-01-28 La actuacion de los Vascos en America
* ↑ (Gaztelaniaz)El Mundo Deportivo 1938-01-28 Por tres a uno ganó el equipo de Mexico a su temible rival
* ↑ (Gaztelaniaz)El Siglo del Torreón 1938-01-24 Causó mala impresion en el juego sostenido frente al Centro Gallego
* ↑ [Euskadiko Futbol Selekzioaren Historia, Joseba Gotzon. ISBN 84-88890-52-4]
* ↑ (Gaztelaniaz)El Siglo del Torreón 1938-01-30 La Habana 30 enero
* ↑ (Gaztelaniaz)Eusko Etxea de Valparariso
* ↑ (Gaztelaniaz) .
* ↑ (Gaztelaniaz)El Siglo del Torreón 1938-05-30 Habana Mayo 29
* 1 2 (Gaztelaniaz) .
* ↑ (Gaztelaniaz)El Siglo del Torreón 1938-09-05 Necaxa perdió con la seleccion Vasca
* ↑ (Gaztelaniaz)El Siglo del Torreón 1938-09-12 Notas Deportivas Condensadas
* ↑ (Gaztelaniaz)El Siglo del Torreón 1938-09-19 La Seleccion Vasca ganó al España-Asturias
* ↑ (Gaztelaniaz)El Siglo del Torreón 1938-10-03 La Seleccion de España-Asturias les ganó por 6-3
* ↑ (Gaztelaniaz)El Siglo del Torreón 1938-10-17 Mexico 16 de octubre
* ↑ (Gaztelaniaz)El Siglo del Torreón 1938-10-24 Mexico 23 de octubre
* ↑ (Gaztelaniaz)El Siglo del Torreón 1938-10-31 Mala suerte tuvieron los seleccionados
* ↑ (Gaztelaniaz)ElSiglo del Torreón 1939-06-19 Los Vascos y los Paraguayos en un empate a 4 goals
* ↑ (Ingelesez)American Tour of Atlético Corrales (Paraguay) 1939-40
* ↑ (Gaztelaniaz)ABC 1971-02-23 Los Catalanes vencieron a los Vascos en el Homenaje postumo a Gardeazabal
* ↑ (Gaztelaniaz)ABC 1978-03-02 Hoy en San Mames, Seleccion Vasca- Seleccion Sovietica
* ↑ Historia de la selección de fútbol de Euskadi.
* ↑ Euskal Selekzioak Korsikari irabazi dio penaltietan (1-1). 2016ko maiatzaren 28a. Eitb.com
* ↑ 14kirola. Euskal Selekzioa garaile, ‘Basque Country’ txapelketan | EHK. (Noiz kontsultatua: 2021-04-25).

## Ikus, gainera

* Nafarroako futbol selekzioa
* Турне сборной Басконии по СССР 1937 года

## Kanpo estekak

* Euskadiko Futbol Federakundea
* Euskal Selekzioaren Aldeko Iritzi Taldea
* (Gaztelaniaz)(Ingelesez) Euskal Herriko selekzioari buruzko webgunea
* Datuak: Q738846
* Multimedia: Basque Country association football team / Q738846